**แบบฟอร์มประเมินความต้องการในการใช้ผู้เชี่ยวชาญในทีมตรวจสอบ**

**วัตถุประสงค์**

1. เพื่อประเมินความรู้ความสามารถและความเที่ยงธรรมของผู้เชี่ยวชาญ
2. เพื่อทำความเข้าใจเกี่ยวกับผลงานของผู้เชี่ยวชาญ
3. เพื่อประเมินความเหมาะสมของผลงานของผู้เชี่ยวชาญเพื่อเป็นหลักฐานการสอบบัญชีสำหรับ  
   สิ่งที่ผู้บริหารได้ให้การรับรองไว้ที่เกี่ยวข้อง

**ผู้เชี่ยวชาญในทีมตรวจสอบ** หมายถึง บุคคลหรือองค์กรที่มีความเชี่ยวชาญนอกเหนือจากการบัญชีหรือการสอบบัญชี ซึ่งมีผลงานที่ผู้สอบบัญชีสามารถใช้เป็นหลักฐานการสอบบัญชีที่เหมาะสมอย่างเพียงพอ

| **ข้อ** | **รายการที่ควรนำมาพิจารณาเกี่ยวกับการใช้ผลงานของผู้เชี่ยวชาญ** | **ใช่/ ไม่ใช่/ ไม่เกี่ยวข้อง** |
| --- | --- | --- |
| 1 | งานตรวจสอบงบการเงินของกิจการต้องการความเชี่ยวชาญดังต่อไปนี้หรือไม่ (ถ้าไม่มี ให้ข้ามข้อถัดไป)   * ที่ดิน อาคาร เครื่องจักร * อัญมณี * วัตถุโบราณ * ทรัพยากรธรรมชาติ (ระบุ...............) * สินทรัพย์ไม่มีตัวตน (ระบุ..............) * เงินลงทุน (ระบุ..............) * ต้นทุนในการรื้อถอน * เครื่องมือทางการเงิน (ระบุ..............) * การซื้อธุรกิจ * ค่าความนิยม * การด้อยค่าของสินทรัพย์ (ระบุ................) * หนี้สินการฟ้องร้อง * หนี้สินจากสิ่งแวดล้อม * คดีความหรือผลของสัญญา (ระบุ.............) * ผลประโยชน์พนักงาน * การจ่ายโดยใช้หุ้นเป็นเกณฑ์ * ภาษีอากร (ระบุ...........) * อื่นๆ โปรดระบุ....................... |  |
| 2 | ผู้เชี่ยวชาญมีคุณสมบัติต่อไปนี้ทุกข้อหรือไม่   1. ความรู้ความสามารถ เช่น การศึกษา ประสบการณ์ ใบประกอบวิชาชีพ ชื่อเสียง ผลงานในอดีต ผลงานต่อสาธารณะ  การปรึกษาหารือกับผู้เชี่ยวชาญนั้น การปรึกษาหารือกับผู้สอบบัญชีอื่นหรือบุคคลอื่นที่มีความคุ้นเคยกับผลงานของผู้เชี่ยวชาญนั้น นโยบายและวิธีการควบคุมคุณภาพของสำนักงานสอบบัญชี 2. ความพร้อมในการทำงาน เช่น มีเวลาและทีมงานเพียงพอใน การทำให้งานสำเร็จตามกำหนด ทำเลที่ตั้งทางภูมิศาสตร์ของผู้เชี่ยวชาญ 3. ความเที่ยงธรรม เช่น ไม่มีส่วนได้เสียในกิจการที่ตรวจสอบ ไม่มีอคติ ในการเสนอผลงาน สอบถามกิจการเกี่ยวกับผลประโยชน์หรือความสัมพันธ์ใดๆ ที่อาจกระทบต่อความเที่ยงธรรมของผู้เชี่ยวชาญ โดยอาจพิจารณาจากอุปสรรคและมาตรการป้องกันอุปสรรคดังต่อไปนี้    1. ผลประโยชน์ส่วนตน    2. การสอบทานผลงานของตนเอง    3. ความคุ้นเคยสนิทสนม    4. การเป็นผู้ให้การสนับสนุน    5. การถูกข่มขู่   ในบางกรณีอาจต้องการคำรับรองจากผู้เชี่ยวชาญเกี่ยวกับผลประโยชน์และความสัมพันธ์กับกิจการที่ตรวจสอบ |  |
| 3 | หากผู้สอบบัญชีคาดว่าจะใช้ผลงานของผู้เชี่ยวชาญ ผู้สอบบัญีควรปฏิบัติดังนี้   * ทำความเข้าใจผลงานของผู้เชี่ยวชาญ * สอบถามผู้เชี่ยวชาญถึงวิธีการที่ใช้ว่าเป็นวิธีการที่ยอมรับในศาสตร์นั้นๆ * สอบทานเอกสารหลักฐาน (กระดาษทำการ) และรายงาน ของผู้เชี่ยวชาญว่าเป็นไปตามข้อเท็จจริงและสถานการณ์ของกิจการ สอดคล้องกับข้อสมมติและวิธีการของผู้บริหารกิจการหรือไม่ * สอบทานข้อสมมติที่ใช้ว่าเหมาะสมกับกิจการ * พิจารณาลักษณะ ระยะเวลา และขอบเขตในผลงานของผู้เชี่ยวชาญว่าเหมาะสมหรือไม่ * สอบทานข้อมูลนำเข้าที่ใช้ว่ามีความเกี่ยวข้องและน่าเชื่อถือ มีการควบคุมภายในที่ดี และการส่งผ่านข้อมูลไปยังผู้เชี่ยวชาญ * ใช้วิธีการตรวจสอบหลายวิธีร่วมกัน เช่น * สังเกตการณ์ปฏิบัติงานของผู้เชี่ยวชาญ, * ตรวจสอบรายงานเชิงสถิติที่มีชื่อเสียงและข้อมูลสิ่งพิมพ์ที่เป็นทางการ, * ขอคำยืนยันในเรื่องที่เกี่ยวข้องกับบุคคลที่สาม, * วิเคราะห์เปรียบเทียบโดยละเอียด, * ทดสอบการคำนวณใหม่ * ปรึกษากับผู้เชี่ยวชาญอื่นที่เกี่ยวข้อง หากพบความไม่สอดคล้องของข้อมูลกับหลักฐานการสอบบัญชีอื่น * ปรึกษากับผู้บริหารของกิจการเกี่ยวกับรายงานของผู้เชี่ยวชาญ |  |
| 4 | ผู้สอบบัญชีประเมินแล้วพบว่าได้หลักฐานที่เหมาะสมอย่างเพียงพอจากผู้เชี่ยวชาญหรือไม่   * เพียงพอ * ไม่เพียงพอ (ระบุเหตุผล.............) * หากไม่เพียงพอ ผู้สอบบัญชีควรตรวจสอบร่วมกันกับผู้เชี่ยวชาญ หรือจ้างผู้เชี่ยวชาญอื่น |  |
| 5 | มีการปฏิบัติเรื่องการรักษาความลับที่ได้จากผลงานของผู้เชี่ยวชาญแล้ว |  |
| 6 | หากจำเป็นต้องอ้างอิงผลงานของผู้เชี่ยวชาญในรายงานของผู้สอบบัญชีที่มีการแสดงความเห็นแบบที่เปลี่ยนแปลงไป ควรขอคำยินยอมจากผู้เชี่ยวชาญก่อน |  |